Leire Zabala

Leire Zabala Vázquez (Barakaldo, Bizkaia, 1980ko uztailaren 30a - ) futbolari ohia da. Atzelari postuan jokatzen zuen. Lau aldiz izan zen txapelduna Athletic Clubarekin.

Kirol ibilbidea 
Hasieran Barakaldoko Bizkerre taldearekin jokatu zuen 1999tik 2002ra. 2002ko udazkenean Athletic Clubetik talde eratu berritik deitu zuten.

Horrela, Athleticen emakume taldea 2002-03 denboraldian sortu zen, Leioa Futbol Taldeagaz batu zenean. Leioa Taldea bi urte lehenago sortua zen, 2000 urtean, lehenago Sondikako taldean aritzen zen jokalari batzuek klub berria sortu zutenean. Azkenean Sondikako jokalari gehienak talde berrira pasa ziren, eta hori izan zan lehenengo Athletic haren oinarria, hainbat fitxaketa egin baziren ere.

Leioa taldeak ia partidu guztiak irabazten zituen. Azken mailatik abiatuta nahiko izan ziren bi denboraldi gorengo mailara heltzeko. Eta ez hori bakarrik,azken urte horretan Superligan, jokatzeko aukera eskuratu zuten, eta Athleticek, ikusitakoarekin txundituta zegoena, talde biak batzeko eskaintza bat luzatu zien. Eta Leioak onartu zuen.

2002ko azaroaren 24an debutatu zuen Irantzu Athleticekin, 22 urterekin.

Ez zen bukatu hor bolada ona eta Superligako lehen denboraldi hartan txapeldun geratu ziren. Gainera, partida bi San Mamesen bertan jokatu zituzten, eta horietako azkenekoan, liga eskuratu zutenenean, bete-beteta egon zen. Ezin zen gehiago eskatu, behe-behe mailatik superligako txapeldunak izatera pasa ziren ia partida guztiak irabazita. Amets betean bizi zituzten urte haiek.

Geroago, beste bi urtean jarraian irabazi zuten Superliga. Hala ere, emaitzak ez ziren hasierako denboraldian bezain ikusgarriak; lehen urteko gol festak ohikoak izan ziren, hurrengo bi urteetan berriro irabazi zuten baina nagusitasuna ez zen erabatekoa izan. 

Guztira Athleticen 6 denboraldi egin zituen, 110 partida eta 6 gol.

Taldeak 
 Bizkerre (2000-2002)
 Athletic Club (2002-)

Palmaresa 
 2002-03ko Superliga
 2003-04ko Superliga
 2004-05ko Superliga
 2006-07ko Superliga

Estatistikak

Erreferentziak

Ikus, gainera 

 Elixabete Capa
 Irantzu Castrillo
 Eba Ferreira Martínez
 Izaskun Gaztelu
 Julene Guarrotxena
 Itziar Gurrutxaga
 Elixabet Ibarra
 Iraia Iturregi
 Aitziber Juaristi
 Uguzne Mezo
 Nerea Onaindia
 Arrate Orueta
 Lorena Sanchez

Kanpo estekak 
 Leire Zabala Vázquez

Barakaldarrak
Bizkaiko emakume futbolariak
Athleticeko futbolariak (emakumezkoen taldea)